**Kúpna zmluva**

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

1. **Objednávateľ**

Obch. meno:

Sídlo:

IČO:

IČ DPH:

Zápis v OR:

Bank. spojenie:

Č. účtu

IBAN

Konajúci:

Email:

Tel.:

(ďalej aj len „Objednávateľ“)

a

1. **Dodávateľ**

Obch. meno:

Sídlo:

IČO:

IČ DPH:

Zápis v OR:

Bank. spojenie:

Č. účtu

IBAN

Konajúci:

Email:

Tel.:

(ďalej aj len „Dodávateľ“)

**Preambula**

1. Táto zmluva sa uzatvára ako výsledok obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v platnej aktualizácii, na predmet zákazky s názvom „Technológia pre malokapacitný bitúnok a Chladiarenská technológia“.

**I.**

**Predmet zmluvy**

1. Dodávateľ sa zaväzuje na vlastné náklady a riziko dodať pre Objednávateľa tovar *„Chladiarenská technológia“* (ďalej len „predmet zmluvy“) a to v rozsahu a za podmienok určených v tejto zmluve, na základe Cenovej ponuky zo dňa .................... a technickej špecifikácie, ktorá tvorí Prílohu č. 1 tejto zmluvy.

**II.**

**Cena**

1. Kúpna cena za predmet kúpy podľa Čl. I. je stanovená podľa zákona č. 18/1996 Z.z. o cenách v znení neskorších predpisov ako cena maximálna.
2. Cena je vrátane DPH, cla, správnych a iných poplatkov. V Zmluvnej cene sú zahrnuté všetky náklady súvisiace s dodaním predmetu zmluvy. Súčasťou ceny je aj doprava predmetu zmluvy do miesta dodania: Poľnohospodárske výrobné a obchodné družstvo Kočín, Šterusy 199.
3. Celková cena za dodanie predmetu zmluvy stanovená súčtom súčinov jednotkových cien tovarov a ich skutočných množstiev podľa prílohy č. 1 Zmluvy:

|  |  |  |  |  |
| --- | --- | --- | --- | --- |
| P.č. | Predmet | Cena  v EUR bez DPH | DPH  20% | Cena  v EUR s DPH |
| 1. | Chladiarenská technológia |  |  |  |

**III.**

**Platobné podmienky**

1. Predávajúcemu vzniká nárok na zaplatenie kúpnej ceny podľa Čl. II zmluvy na základe riadneho plnenia predmetu zmluvy podľa Čl. I tejto zmluvy.
2. Objednávateľ uhradí Dodávateľovi kúpnu cenu po riadnom dodaní predmetu zmluvy zo strany Dodávateľa v zmysle tejto Zmluvy bez poskytnutia preddavku. Kúpna cena bude Objednávateľom uhradená na základe jednej doručenej faktúry vystavenej Dodávateľom, ktorú je Dodávateľ oprávnený vystaviť do 15 dní po protokolárnom prevzatí predmetu zmluvy, so splatnosťou faktúry 60 dní od jej doručenia Objednávateľovi.
3. Zmluvná cena bude Objednávateľom uhradená prostredníctvom bezhotovostného prevodu finančných prostriedkov na bankový účet Dodávateľa uvedený v záhlaví tejto zmluvy.
4. Faktúra musí obsahovať priložené doklady umožňujúce posúdiť oprávnenosť fakturácie a všetky náležitosti v zmysle platnej legislatívy, najmä podľa zákona č. 431/2002 Z. z. o účtovníctve, zákona č. 222/2004 Z. z. o DPH v platnom znení. Faktúra bude predkladaná v dvoch vyhotoveniach pre kupujúceho. Náležitosti faktúry:
   1. označenie „faktúra“ a jej číslo,
   2. identifikačné údaje kupujúceho a predávajúceho (IČO, DIČ, IČ DPH, sídlo), registrácia,
   3. označenie banky a číslo účtu, na ktorý sa má platiť v súlade so zmluvou,
   4. číslo zmluvy alebo deň jej uzatvorenia,
   5. deň vystavenia a odoslania faktúry a lehotu jej splatnosti, zdaniteľné plnenie,
   6. fakturovaná suma,
   7. náležitosti pre účely dane z pridanej hodnoty,
   8. pečiatka a podpis
5. V prípade, že faktúra Dodávateľa nebude obsahovať všetky náležitosti daňového dokladu v zmysle § 71 zákona č. 222/2004 Z. z. o dani z pridanej hodnoty v znení neskorších predpisov, alebo neboli k nej priložené všetky požadované prílohy alebo neboli splnené podmienky pre vystavenie faktúry uvedené v tejto Zmluve, Objednávateľ je oprávnený takúto faktúru vrátiť Dodávateľovi v lehote do 7 dní odo dňa doručenia, pričom nová lehota splatnosti opravenej faktúry začína plynúť odo dňa doručenia opravenej faktúry Objednávateľovi. V takom prípade nová lehota splatnosti faktúry začne plynúť v deň, kedy boli zistené nedostatky odstránené a Objednávateľovi doručená nová faktúra.

**IV.**

**Čas plnenia**

1. Dodávateľ sa zaväzuje dodať predmet zmluvy podľa čl. 1 tejto zmluvy v termíne do 2 mesiacov odo dňa účinnosti tejto zmluvy.
2. Dodávateľ sa zaväzuje oznámiť Objednávateľovi presný termín dodania predmetu zmluvy, v dostatočnom predstihu najmenej tri dni vopred pracovníkovi oprávnenému k rokovaniu vo veciach zmluvných.
3. V prípade, že sa počas plnenia predmetu zmluvy vyskytnú okolnosti nezavinené Dodávateľom alebo Objednávateľom (vyššia moc), pre ktoré bude ohrozený termín plnenia, bude tento posunutý o dohodnutý interval.

**V.**

**Záručná doba a záručný servis**

1. Dodávateľ zodpovedá za to, že predmet kúpy podľa Čl. 1 tejto zmluvy má v čase prevzatia zmluvne dohodnuté vlastnosti, a že nemá vady, ktoré by znižovali jeho hodnotu alebo schopnosť jeho využitia.
2. Dodávateľ poskytne na predmet zmluvy záruku 12 mesiacov.
3. Objednávateľ sa zaväzuje, že prípadnú reklamáciu nedostatku predmetu zmluvy uplatní bezodkladne po jeho zistení písomnou formou Dodávateľovi.
4. Dodávateľ sa zaväzuje vykonávať záručný servis na predmete zmluvy v termíne podľa dohody s Objednávateľom, resp. najneskôr od 8 hodín od písomného (stačí email) oznámenia poruchy.
5. Záruka sa vzťahuje len na predmet zmluvy dodaný Dodávateľom a jej plnenie je podmienené úplným finančným vyrovnaním zmluvných strán.

**VI.**

**Zmluvné pokuty**

1. V prípade omeškania kupujúceho so zaplatením kúpnej ceny za dodaný tovar, uhradí kupujúci predávajúcemu úroky z omeškania vo výške 0,10 % z nezaplatenej čiastky za každý deň omeškania kupujúceho až do zaplatenia dlžnej sumy.
2. Ak sa predávajúci dostane do omeškania s dodaním tovaru riadne uvedeného v objednávke, je kupujúci oprávnený požadovať zaplatenie zmluvnej pokuty vo výške 0,05% z kúpnej ceny nedodaného tovaru za každý, aj začatý deň omeškania.
3. Ak sa predávajúci dostane do omeškania s dodaním tovaru včas uvedeného v objednávke, je kupujúci oprávnený požadovať zaplatenie zmluvnej pokuty vo výške 0,05% z kúpnej ceny nedodaného tovaru za každý, aj začatý deň omeškania.
4. Pri omeškaní s plnením o viac ako 30 dní má kupujúci právo odstúpiť od zmluvy bez úhrady vzniknutých nákladov predávajúcemu.
5. Predávajúci a kupujúci sa dohodli pre prípad odstúpenia od zmluvy zo strany predávajúceho z dôvodu porušenia zmluvných podmienok kupujúcim na zmluvnej pokute vo výške 30% z kúpnej ceny tovaru s DPH. V prípade zaplatenia zálohy na kúpnu cenu kupujúcim a odstúpenia predávajúceho od zmluvy v zmysle tohto bodu zmluvy, je predávajúci oprávnený jednostranne započítať svoj nárok na zaplatenie zmluvnej pokuty voči nároku kupujúceho na vrátenie zaplatenej zálohy na kúpnu cenu.
6. Zúčastnené strany považujú dohodnutú zmluvnú pokutu za primeranú a to aj s poukazom na druh dodávaného tovaru.
7. Zmluvnú pokutu dojednanú v tejto zmluve uhradí kupujúci nezávisle na tom, či vznikne a v akej výške predávajúcemu v tejto súvislosti škoda, ktorú je možné vymáhať samostatne.
8. V sporných prípadoch sa zmluvné strany riadia ustanoveniami Obchodného zákonníka a inými všeobecne záväznými právnymi predpismi.

**VII.**

**Ďalšie dojednania**

1. Dodávateľ bude pri plnení predmetu zmluvy postupovať s odbornou starostlivosťou. Dodávateľ sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.
2. Nebezpečenstvo škody na dodaní predmetu zmluvy znáša do času jeho protokolárneho prevzatia Dodávateľ.
3. Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči zmluvným stranám kontrolu / audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť. Toto ustanovenie s uvedenou povinnosťou musia obsahovať aj zmluvy dodávateľa so subdodávateľmi.
4. Montáž chladiarenskej technológie musí byť zabezpečená odborne spôsobilou osobou, ktorá má oprávnenie na nakladanie s fluórovanými skleníkovými plynmi podľa zákona č. 286/2009 Z. z. o fluórovaných skleníkových plynoch a o zmene a doplnení niektorých zákonov, zákona č. 321/2012 Z.z. o ochrane ozónovej vrstvy Zeme a o zmene a doplnení niektorých zákonov a zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.

**VIII.**

**Záverečné ustanovenia**

1. Pokiaľ v tejto zmluve nie je dohodnuté inak, riadia sa právne pomery zmluvných strán Obchodným zákonníkom.
2. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán.
3. Táto zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie podpísanej zmluvy.
4. Zmluva nadobúda platnosť dňom jej podpisu oboma zmluvnými stranami. Zmluva nadobúda účinnosť za kumulatívneho splnenia nasledovných podmienok:

* podpísaním oboch zmluvných strán a
* dňom podpisu zmluvy kupujúceho o poskytnutí nenávratného finančného príspevku so sprostredkovateľským orgánom.

1. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.
2. Neoddeliteľnou súčasťou tejto zmluvy sú prílohy:

* Príloha č. 1 Technická špecifikácia predmetu kúpy a cenová špecifikácia
* Príloha č. 2 Zoznam subdodávateľov

|  |  |  |  |
| --- | --- | --- | --- |
| **Miesto:** |  | **Miesto:** |  |
| **Dňa:** |  | **Dňa:** |  |

---------------------------------------------- ---------------------------------------------------

Dátum a podpis osoby Dátum a podpis osoby

oprávnenej uzatvoriť oprávnenej uzatvoriť

túto zmluvu za objednávateľa túto zmluvu za dodávateľa

Príloha č. 1 Zmluvy – Technická špecifikácia predmetu kúpy a cenová špecifikácia

**Príloha č. 2 Zmluvy – Zoznam subdodávateľov**

Údaje o všetkých známych subdodávateľoch a údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

* + 1. **Navrhovaný subdodávateľ** (v rozsahu obchodné meno alebo názov, sídlo alebo miesto podnikania):

**% podiel zákazky na celkových nákladoch tovarov**:

**Druh tovarov** (konkrétna časť plnenia, ktorú má subdodávateľ vykonať):

**Údaje o osobe oprávnenej konať za subdodávateľa** (v rozsahu meno a priezvisko, adresa pobytu, dátum narodenia):

* + 1. **Navrhovaný subdodávateľ** (v rozsahu obchodné meno alebo názov, sídlo alebo miesto podnikania):

**% podiel zákazky na celkových nákladoch tovarov**:

**Druh tovarov** (konkrétna časť plnenia, ktorú má subdodávateľ vykonať):

**Údaje o osobe oprávnenej konať za subdodávateľa** (v rozsahu meno a priezvisko, adresa pobytu, dátum narodenia):

* + 1. **Navrhovaný subdodávateľ** (v rozsahu obchodné meno alebo názov, sídlo alebo miesto podnikania):

**% podiel zákazky na celkových nákladoch tovarov**:

**Druh tovarov** (konkrétna časť plnenia, ktorú má subdodávateľ vykonať):

**Údaje o osobe oprávnenej konať za subdodávateľa** (v rozsahu meno a priezvisko, adresa pobytu, dátum narodenia):

*V prípade nevyužitia subdodávateľov sa táto príloha zmluvy nevyplní.*